Pressemelding
Tjuvholmen 21.august 2013

**Her er årets designtalenter**

**Tirsdag 20. august presenterte THE THIEF og DogA et nytt utvalg av unge norske designspirer i utstilling «Letters on Food» på THE THIEF. Utstillingen viser arbeider fra et knippe av de største talentene norsk design kan by på akkurat nå.**

*- THE LIST OF THE THIEF er et fantastisk utstillingsvindu for oss. Initiativet har på kort tid løftet norsk design ut av de smale nisjene og inn i stuer og kjøkken i Norge og internasjonalt,* sier designerspirene Runa Klock og Marte Frøystad, som er blant årets utvalgte utstillere.

De to talentene viser blant annet en serie nytenkende serveringsobjekter. Serien er produsert av Figgjo under navnet Sans og består av tre ulike skjellformede skåler, som hver fremhever eller endrer smaksopplevelsen når man spiser av dem.

Utstillingen er et samarbeid mellom DogA Norsk Design- og Arkitektursenter og THE THIEF. Samarbeidet bygger på Norges mangeårige tilstedeværelse på London Design Festival, der det beste innen norsk design er blitt presentert under fanen «100% Norway». Kurator Benedicte Sunde har i år fokusert på kjøkken**-** og interiørfeltet blant norske designere.

*- Gjenstandene som er valgt ut er eksempler på hvordan man kan heve den estetiske opplevelsen og samtidig ivareta produktets funksjonalitet,*sier Sunde.

Utstillingen, som har fått navnet «Letters on Food», er lagt til restauranten Fru K på THE THIEF**.**

I tillegg til Klock og Frøystad viser utstillingen arbeider av Anderssen & Voll, Petter Skogstad, Kristine Five Melvær, Kristine Bjaadal, Per Finne, Sara Polmar & Victoria Günzler, Cathrine Maske og Cecilie Moi Sindum.

*-Vår ambisjon er å lage et utstillingsvindu for unge, norske designere. Fjorårets utstilling viser at det bidrar til å øke etterspørselen fra både norsk og internasjonalt publikum. I fjor viste vi blant annet filtproduktene til Runa Klock som finnes på alle våre hotellrom, og har fått interesse fra blant annet Australia, Kina og USA. Og den unike Grandfather Knitting Clock av Siren Elise Wilhelmsen som står i hotellets lobby. For ikke å glemme Magnus Pettersens lampe TINT som finnes på alle bord i Fru K som nå er i produksjon under navnet Leimu og skal selges gjennom Iittala,* sier Thief Executive Officer Espen Karlsen.

Utstillingen er åpen for publikum i perioden 20.-26. august.​

**For mer informasjon og bilder vennligst ta kontakt med:**

Siri Løining Kolderup, Kommunikasjonssjef The Thief

Mob: 48 09 88 14 – Epost: siri.loining@thethief.com
[www.thethief.com](http://www.thethief.com/%22%20%5Ct%20%22_blank)

Ida Aandal Røijen
Kommunikasjonsansvarlig DogA
Epost: ida@doga.no [www.doga.no](http://www.doga.no/)